CELEX: 32021D1744
Language: lt
Date: 1632787200000
Title: Tarybos sprendimas (ES) 2021/1744 2021 m. rugsėjo 28 d. dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) 15-ojoje generalinėje asamblėjoje

2021 10 4   
               
               
                  LT
               
               
                  Europos Sąjungos oficialusis leidinys
               
               
                  L 351/1
               
            
         TARYBOS SPRENDIMAS (ES) 2021/1744
         2021 m. rugsėjo 28 d.
         dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) 15-ojoje generalinėje asamblėjoje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu 2013/103/ES Sąjunga prisijungė prie 1980 m. gegužės 9 d. Tarptautinio vežimo geležinkeliais sutarties (toliau – COTIF) su pakeitimais, padarytais 1999 m. birželio 3 d. Vilniaus protokolu (1);
                  
               
                     (2)
                  
                  
                     laikantis COTIF 13 straipsnio 1 dalies a punkto, buvo įsteigta OTIF generalinė asamblėja (toliau – generalinė asamblėja);
                  
               
                     (3)
                  
                  
                     generalinėje asamblėjoje Sąjunga dalyvauja pagal COTIF, generalinės asamblėjos darbo tvarkos taisykles ir Susitarimo dėl Sąjungos prisijungimo prie COTIF nuostatas;
                  
               
                     (4)
                  
                  
                     numatoma, kad 2021 m. rugsėjo 28–29 d. vyksiančioje 15-ojoje sesijoje generalinė asamblėja priims sprendimą dėl: ilgalaikės OTIF strategijos parengimo; pasiūlymo dėl generalinio sekretoriaus rinkimų ir tarnybos sąlygų taisyklių; pasiūlymo sujungti bendradarbiavimo laikinąjį komitetą ir teisės specialistų darbo grupę į vieną teisės reikalų ir tarptautinio bendradarbiavimo laikinąjį komitetą; pasiūlymo dėl sprendimo dėl OTIF teisinių priemonių stebėsenos ir vertinimo; ir pasiūlymų dėl generalinės asamblėjos darbo tvarkos taisyklių pakeitimo;
                  
               
                     (5)
                  
                  
                     numatoma, kad toje sesijoje generalinė asamblėja taip pat suformuluos OTIF nuomonę dėl Jungtinių Tautų Europos ekonominės komisijos (UNECE) iniciatyvos dėl bendros geležinkelių teisės, ypač dėl dviejų alternatyvių požiūrių į geležinkelių teisės suvienodinimą pasauliniu lygmeniu;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi 15-ojoje OTIF generalinėje asamblėjoje, nes Sąjunga yra OTIF narė, o generalinės asamblėjos priimami sprendimai turi įtakos organizacijos veiklai ir plėtros strategijai;
                  
               
                     (7)
                  
                  
                     15-oji generalinė asamblėja svarstys galimybę priimti teisiškai privalomą dokumentą, kuriuo būtų reglamentuojami generalinio sekretoriaus, kuris yra vienas iš COTIF 13 straipsnyje nurodytų OTIF organų, rinkimai ir tarnybos sąlygos. Naujajame dokumente būtų numatyta išsami sistema, apimanti visus pagrindinius šio klausimo aspektus (rinkimų principai, kvalifikaciniai kriterijai, kvietimas teikti paraiškas, paraiškų pateikimas ir nagrinėjimas, skaidrumas, balsavimas, tarnybos sąlygos ir kt.);
                  
               
                     (8)
                  
                  
                     kalbant apie OTIF strateginę plėtrą, generalinis sekretorius siūlo tęsti ir suintensyvinti diskusijas dėl pasiūlymo dėl OTIF ilgalaikės strategijos projekto po 2021 m. pradžioje surengtų konsultacijų. Tuomet peržiūrėtas pasiūlymo projektas bus pateiktas svarstyti ir priimti generalinei asamblėjai per kitą eilinę sesiją. Numatoma, kad generalinė asamblėja paves generaliniam sekretoriui imtis šiam tikslui būtinų veiksmų;
                  
               
                     (9)
                  
                  
                     generalinė asamblėja apsvarstys galimybę sujungti bendradarbiavimo laikinąjį komitetą ir teisės specialistų darbo grupę į vieną teisės reikalų ir tarptautinio bendradarbiavimo laikinąjį komitetą. Pažymima, kad OTIF institucinė struktūra yra apibrėžta COTIF III antraštinėje dalyje. Vadovaujantis COTIF 13 straipsnio 2 dalimi, generalinė asamblėja gali nuspręsti laikinai įsteigti kitus komitetus konkrečioms užduotims atlikti. Todėl generalinio sekretoriaus pasiūlymą laikinai įsteigti teisės reikalų ir tarptautinio bendradarbiavimo laikinąjį komitetą reikėtų apsvarstyti OTIF esamoje institucinėje struktūroje;
                  
               
                     (10)
                  
                  
                     numatoma, kad generalinė asamblėja priims vidaus sprendimą dėl COTIF teisinės sistemos stebėsenos ir vertinimo, kad būtų galima geriau stebėti ir tobulinti COTIF taikymą. Siūlomu sprendimu įgyvendinama COTIF 2 straipsnio 1 dalies e punkte nustatyta OTIF užduotis prižiūrėti, kaip taikomos visos organizacijoje nustatytos taisyklės ir rekomendacijos (teisinės priemonės). Tuo tikslu sprendimo projekte nustatomi konkretūs reikalavimai OTIF generaliniam sekretoriui ir OTIF nariams, visų pirma: generalinis sekretorius sistemingai vykdys COTIF įgyvendinimo stebėseną ir vertinimą; OTIF organai turės teisę inicijuoti konkrečios teisinės priemonės taikymo stebėseną ir vertinimą pagal savo kompetenciją arba konkrečias su ta teisine priemone susijusias nuostatas; generalinis sekretorius galės inicijuoti bet kurios teisinės priemonės stebėseną ir vertinimą; OTIF nariai bendradarbiaus su generaliniu sekretoriumi ir teiks visą reikiamą informaciją, reikalingą teisinių priemonių stebėsenai ir vertinimui;
                  
               
                     (11)
                  
                  
                     generalinė asamblėja taip pat apsvarstys ir priims poziciją dėl naujausių pokyčių, susijusių su UNECE iniciatyva dėl bendros geležinkelių teisės. Visų pirma, generalinė asamblėja gali išreikšti savo paramą sąsajos teisės akto, skirto tarptautiniam krovinių vežimui geležinkeliais tarp Europos ir Azijos palengvinti, parengimui ir priėmimui su sąlyga, kad toks sąsajos teisės aktas neprieštarauja COTIF taisyklėms. Ši pozicija bus pristatyta 2021 m. lapkričio mėn. vyksiančioje UNECE geležinkelių transporto darbo grupės, kuri yra nuolatinis organas, kompetentingas spręsti dėl tolesnių veiksmų įgyvendinant bendros geležinkelių teisės iniciatyvą, 74-ojoje sesijoje;
                  
               
                     (12)
                  
                  
                     savo 15-ojoje sesijoje generalinė asamblėja taip pat priims sprendimą dėl kai kurių savo darbo tvarkos taisyklių pakeitimų. Bus priimta konsoliduota darbo tvarkos taisyklių redakcija, kuri turėtų įsigalioti pirmą dieną po sesijos;
                  
               
                     (13)
                  
                  
                     siūlomi sprendimai atitinka Sąjungos teisę ir strateginius tikslus, todėl Sąjunga jiems turėtų pritarti;
                  
               
                     (14)
                  
                  
                     vadovaujantis Sprendimo 2013/103/ES III priedu, pasirengimas OTIF posėdžiams apima koordinavimą vietoje. Todėl dėl neesminių šios Sąjungos pozicijos pakeitimų gali būti susitarta koordinuojant vietoje, nereikalaujant papildomo Tarybos sprendimo, visų pirma kad būtų galima reaguoti į pasiūlymus ir pokyčius, į kuriuos nebuvo atsižvelgta šio sprendimo priėmimo metu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) 15-ojoje generalinėje asamblėjoje, išdėstyta priede.
            Dėl neesminių priede nurodytos pozicijos pakeitimų Sąjungos atstovai generalinėje asamblėjoje gali sutarti be tolesnio Tarybos sprendimo.
         
         
            2 straipsnis
            Šis sprendimas įsigalioja jo priėmimo dieną
         
         
            Priimta Briuselyje 2021 m. rugsėjo 28 d.
            
               
                  Tarybos vardu
               
               
                  Pirmininkė
               
               S. KUSTEC
            
         
         
            (1)  2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).
      
      
         
            PRIEDAS
            1.   Įvadas
            
            2021 m. rugsėjo 28–29 d. vyks Tarptautinio vežimo geležinkeliais tarpvyriausybinės organizacijos (OTIF) 15-oji generalinė asamblėja. Susitikimo dokumentai pateikiami OTIF interneto svetainėje adresu
            http://extranet.otif.org/fr/?page_id=140
            2.   Sąjungos pozicija dėl tam tikrų darbotvarkės klausimų
            
            
               Darbotvarkės 1 punktas. Pirmininko ir jo pavaduotojo išrinkimas
            
            
                        Dokumentas (-ai):
                     
                     
                        nėra
                     
                  
                        Kompetencija:
                     
                     
                        Sąjungos (pasidalijamoji)
                     
                  
                        Naudojimasis balsavimo teisėmis:
                     
                     
                        valstybės narės
                     
                  
                        Pozicija:
                     
                     
                        nėra
                     
                  
               Darbotvarkės 2 punktas. Darbotvarkės priėmimas
            
            
                        Dokumentas (-ai):
                     
                     
                        SG-21009-AG 15/2
                     
                  
                        Kompetencija:
                     
                     
                        Sąjungos (pasidalijamoji ir išimtinė), nedarant poveikio valstybių narių kompetencijai darbotvarkės 11 punkto atžvilgiu
                     
                  
                        Naudojimasis balsavimo teisėmis:
                     
                     
                        Sąjunga, nedarant poveikio valstybių narių kompetencijai darbotvarkės 11 punkto atžvilgiu
                     
                  
                        Pozicija:
                     
                     
                        pritarti pateikto darbotvarkės projekto tvirtinimui
                     
                  
               Darbotvarkės 3 punktas. Kredencialų komiteto sudėtis
            
            
                        Dokumentas (-ai):
                     
                     
                        nėra
                     
                  
                        Kompetencija:
                     
                     
                        Sąjungos (pasidalijamoji)
                     
                  
                        Naudojimasis balsavimo teisėmis:
                     
                     
                        valstybės narės
                     
                  
                        Pozicija:
                     
                     
                        nėra
                     
                  
               Darbotvarkės 4 punktas. Darbo organizavimas ir reikalingais laikomų komitetų skyrimas
            
            
                        Dokumentas (-ai):
                     
                     
                        nėra
                     
                  
                        Kompetencija:
                     
                     
                        Sąjungos (pasidalijamoji)
                     
                  
                        Naudojimasis balsavimo teisėmis:
                     
                     
                        valstybės narės
                     
                  
                        Pozicija:
                     
                     
                        nėra
                     
                  
               Darbotvarkės 5 punktas. Sutarties ir OTIF narystės būsena
            
            
                        Dokumentas (-ai):
                     
                     
                        SG-21010-AG15/5
                     
                  
                        Kompetencija:
                     
                     
                        Sąjungos (pasidalijamoji)
                     
                  
                        Naudojimasis balsavimo teisėmis:
                     
                     
                        netaikoma
                     
                  
                        Pozicija:
                     
                     
                        nėra
                     
                  
               Darbotvarkės 6 punktas. Generalinio sekretoriaus išrinkimas 2022 m. sausio 1 d. – 2024 m. gruodžio 31 d. laikotarpiui
            
            
                        Dokumentas (-ai):
                     
                     
                        riboto platinimo
                     
                  
                        Kompetencija:
                     
                     
                        Sąjungos (pasidalijamoji)
                     
                  
                        Naudojimasis balsavimo teisėmis:
                     
                     
                        valstybės narės
                     
                  
                        Pozicija:
                     
                     
                        nėra
                     
                  
               Darbotvarkės 7 punktas. OTIF ilgalaikė strategija
            
            
                        Dokumentas (-ai):
                     
                     
                        SG-21017-AG 15/7
                     
                  
                        Kompetencija:
                     
                     
                        Sąjungos (pasidalijamoji ir išimtinė)
                     
                  
                        Naudojimasis balsavimo teisėmis:
                     
                     
                        Sąjunga
                     
                  
                        Pozicija:
                     
                     
                        Palaikyti generalinio sekretoriaus iniciatyvą parengti ilgalaikę OTIF strategiją.
                        Susipažinti su generalinio sekretoriaus ataskaita ir palankiai įvertinti tai, kad buvo veiksmingai atsižvelgta į konsultacijų proceso metu Sąjungos pateiktas pastabas.
                        Pritarti siūlymui, kad generalinė asamblėja priimtų sprendimą:
                        
                                    —
                                 
                                 
                                    pavesti generaliniam sekretoriui parengti patikslintą pasiūlymo dėl ilgalaikės OTIF strategijos projektą, kuris turėtų būti pagrįstas projektu, atsiųstu su aplinkraščiu SG-21001 (žr. dokumento SG-21017-AG 15/7 1 priedą), ir atnaujintas atsižvelgiant į generalinio sekretoriaus reakciją į konsultacijų metu gautus atsiliepimus (dokumento SG-21017-AG 15/7 D dalis) ir į generalinės asamblėjos 15-osios sesijos diskusijų rezultatus, ir
                                 
                              
                                    —
                                 
                                 
                                    pavesti generaliniam sekretoriui, pasikonsultavus su OTIF organais, parengti ilgalaikę OTIF strategiją ir pateikti ją tvirtinti per kitą generalinės asamblėjos eilinę sesiją, kuri numatyta 2024 m. rudenį.
                                 
                              Atsižvelgdama į tolesnes OTIF diskusijas šiuo klausimu, Sąjunga ketina skirti dėmesį užtikrinimui, kad: OTIF ilgalaikė strategija atitiktų ES strategiją dėl glaudesnių Europos ir Azijos sąsajų ir atitinkamus ES geležinkelių transporto politikos tikslus; OTIF ilgalaikių strateginių tikslų formuluotė tinkamai apimtų organizacijos tikslus ir ja nebūtų kuriami papildomi OTIF tikslai arba esami tikslai nebūtų aiškinami taip, tarsi OTIF kompetencija būtų išplėsta; ilgalaikės strategijos galimas poveikis OTIF organizacijai ir ištekliams būtų įvertintas ir dokumentuotas kaip pasiūlymo dėl patikslinto pasiūlymo projekto dalis; priimta strategija pirmiausia būtų įgyvendinama naudojant esamas priemones ir procedūras, kaip nustatyta COTIF sutartyje (darbo programa, biudžetas, valdymo ataskaitos, organų veikla ir kt.).
                     
                  
                        Pastabos:
                     
                     
                        Sąjungos atsakymai į konsultacijų, surengtų dėl OTIF ilgalaikės strategijos projekto pasiūlymo, klausimus buvo pateikti OTIF sekretoriatui 2021 m. kovo 17 d. ir pateikiami dokumento SG-21017-AG 15/7 priede. Sąjungos palankiai įvertino šią iniciatyvą, tačiau laikėsi nuomonės, kad strategijos projektas nėra pakankamai išplėtotas. Reikalinga išsamesnė aplinkybių analizė ir diskusija ekspertų lygmeniu. Pradžioje reikėtų išanalizuoti esamą tarptautinio geležinkelių transporto situaciją, t. y., be kita ko, identifikuoti dabartines ir naujas problemas, taip pat apsvarstyti atitinkamus teisinius, ekonominius, aplinkosauginius ir technologinius duomenis.
                     
                  
               Darbotvarkės 8 punkto a papunktis. Bendradarbiavimo laikinojo komiteto ir teisės specialistų darbo grupės veiklos ataskaita
            
            
                        Dokumentas (-ai):
                     
                     
                        SG-21018-AG 15/8.1
                     
                  
                        Kompetencija:
                     
                     
                        Sąjungos (pasidalijamoji ir išimtinė)
                     
                  
                        Naudojimasis balsavimo teisėmis:
                     
                     
                        Sąjunga
                     
                  
                        Pozicija:
                     
                     
                        Susipažinti su bendradarbiavimo laikinojo komiteto ir teisės specialistų darbo grupės veiklos ataskaita ir pripažinti, kad svarbu tęsti ir racionalizuoti šių dviejų organų darbą.
                        Pritarti generalinės asamblėjos sprendimui įsteigti teisės reikalų ir tarptautinio bendradarbiavimo laikinąjį komitetą, sujungiantį bendradarbiavimo laikinąjį komitetą ir teisės specialistų darbo grupę.
                        Patvirtinti siūlomus teisės reikalų ir tarptautinio bendradarbiavimo laikinojo komiteto įgaliojimus pirmajam trejų metų laikotarpiui ir pavesti generaliniam sekretoriui pateikti Teisės reikalų ir tarptautinio bendradarbiavimo laikinojo komiteto išvadas ir pasiūlymus COTIF 13 straipsnio 1 dalyje nurodytiems kompetentingiems organams apsvarstyti arba priimti dėl jų sprendimus.
                     
                  
                        Pastabos:
                     
                     
                        Generalinio sekretoriaus pateiktoje ataskaitoje nurodoma, kad bendradarbiavimo laikinasis komitetas ir teisės specialistų darbo grupė veiksmingai vykdė savo įgaliojimus ir įrodė savo vertę plėtojant OTIF teisę ir stiprinant tarptautinį bendradarbiavimą. 2021 m. balandžio mėn. vykusiose 4-osiose sesijose abu šie organai susitarė dėl bendro pasiūlymo ateityje reorganizuoti savo darbą ir sumažinti administracinę naštą, įsteigiant vieną laikinąjį komitetą.
                     
                  
               Darbotvarkės 8 punkto b papunktis. Teisinių priemonių stebėsena ir vertinimas
            
            
                        Dokumentas (-ai):
                     
                     
                        SG-21019-AG 15/8.2
                     
                  
                        Kompetencija:
                     
                     
                        Sąjungos (pasidalijamoji ir išimtinė)
                     
                  
                        Naudojimasis balsavimo teisėmis:
                     
                     
                        Sąjunga
                     
                  
                        Pozicija:
                     
                     
                        Pritarti sprendimo dėl teisinių priemonių stebėsenos ir vertinimo projekto priėmimui.
                        Pritarti sprendimo dėl teisinių priemonių stebėsenos ir vertinimo projekto aiškinamųjų pastabų patvirtinimui.
                     
                  
                        Pastabos:
                     
                     
                        Siūlomame sprendimo projekte nustatomos OTIF teisinių priemonių stebėsenos ir vertinimo politikos organizavimui ir įgyvendinimui būtinos teisinės nuostatos (taikymo sritis, planavimas ir prioritetų nustatymas, bendradarbiavimas, duomenų rinkimas, vertinimas ir tolesni veiksmai), atitinkančios OTIF darbo programos tikslus.
                     
                  
               Darbotvarkės 8 punkto c papunktis. Generalinės asamblėjos darbo tvarkos taisyklių, susijusių su dalyvavimu ir atstovavimu (kredencialais), pakeitimas
            
            
                        Dokumentas (-ai):
                     
                     
                        SG-21020-AG 15/8.3
                     
                  
                        Kompetencija:
                     
                     
                        Sąjungos (pasidalijamoji ir išimtinė)
                     
                  
                        Naudojimasis balsavimo teisėmis:
                     
                     
                        Sąjunga
                     
                  
                        Pozicija:
                     
                     
                        Pritarti generalinės asamblėjos darbo tvarkos taisyklių 4–7 straipsnių pakeitimų priėmimui.
                        Pritarti generalinės asamblėjos darbo tvarkos taisyklių 4–7 straipsnių aiškinamųjų pastabų patvirtinimui.
                     
                  
                        Pastabos:
                     
                     
                        Teisės specialistų darbo grupė parengė pasiūlymus dėl generalinės asamblėjos darbo tvarkos taisyklių nuostatų, susijusių su kredencialais, pakeitimo, siekiant jas patobulinti ir patikslinti.
                     
                  
               Darbotvarkės 8 punkto d papunktis. UNECE iniciatyva dėl bendros geležinkelių teisės
            
            
                        Dokumentas (-ai):
                     
                     
                        SG-21021-AG 15/8.4
                     
                  
                        Kompetencija:
                     
                     
                        Sąjungos (pasidalijamoji ir išimtinė)
                     
                  
                        Naudojimasis balsavimo teisėmis:
                     
                     
                        Valstybės narės
                     
                  
                        Pozicija:
                     
                     
                        Susipažinti su generalinio sekretoriaus ataskaita ir teisės specialistų darbo grupės išvadomis dėl galimų požiūrių į geležinkelių teisės suvienodinimą;
                        pritarti siūlymui, kad generalinė asamblėja priimtų sprendimą:
                        
                                    —
                                 
                                 
                                    pritarti COTIF / CIM ir SMGS sąsajos teisės akto parengimui ir priėmimui, kad būtų palengvintas tarptautinis krovinių vežimas geležinkeliais tarp Europos ir Azijos, su sąlyga, kad šis sąsajos teisės aktas neprieštarautų CIM UR ir SMGS,
                                 
                              
                                    —
                                 
                                 
                                    pavesti generaliniam sekretoriui toliau dalyvauti UNECE darbe, susijusiame su geležinkelių teisės suvienodinimo projektu, ir pavesti teisės reikalų ir tarptautinio bendradarbiavimo laikinajam komitetui stebėti UNECE projektą, susijusį su geležinkelių teisės suvienodinimu, ir prireikus patarti;
                                 
                              pakartoti 13-ojoje sesijoje priimtą sprendimą, kuriuo ji pripažįsta, kad būtina priimti išankstinį sprendimą dėl dalyvavimo rengiant bet kokį naują tarptautinės geležinkelių teisės aktą, kurio taikymo sritis ir tikslai gali prieštarauti COTIF taikymo sričiai ir OTIF tikslams arba iš dalies su jais sutapti.
                     
                  
                        Pastabos:
                     
                     
                        Ši tema susijusi su siekiu suderinti ir suvienodinti geležinkelių transporto teisę, taikomą tarptautiniam vežimui Eurazijoje, kuris šiuo metu administruojamas pagal du skirtingus teisinius režimus: 1) Tarptautinio vežimo geležinkeliais tarpvyriausybinės organizacijos (OTIF) administruojamą Tarptautinio vežimo geležinkeliais sutartį (COTIF), įskaitant jos B priedą „Vienodosios tarptautinio krovinių vežimo geležinkeliais sutarties taisyklės (CIM UR)“; 2) Geležinkelių bendradarbiavimo organizacijos (OSŽD) administruojamą Susitarimą dėl tarptautinio susisiekimo geležinkeliais (SMGS). UNECE bendros geležinkelių teisės iniciatyvos tikslas – parengti geležinkelių transporto teisės suvienodinimo koncepciją, kad būtų padidintas Europos ir Azijos krovinių vežimo geležinkeliais paslaugų veiksmingumas ir konkurencingumas. Valstybių narių ir Komisijos ekspertai, dalyvavę šioje Jungtinių Tautų Europos ekonomikos komisijos veikloje, pasisakė už pragmatišką ir laipsnišką požiūrį: pirmiausia būtų galima priimti bendra geležinkelių teise grindžiamą vežimo sutarties konvenciją, kuri galėtų būti naudojama kartu su atitinkamomis OTIF ir OSŽD taisyklėmis. Tokiu COTIF / CIM ir SMGS sąsajos teisės aktu būtų užpildyta tarptautinio vežimo taisyklių spraga, kai nei CIM UR, nei SMGS negali būti taikomos visam reisui (vežimas tarp Europos ir Azijos).
                     
                  
               Darbotvarkės 9 punktas. Generalinio sekretoriaus rinkimų ir tarnybos sąlygų taisyklės
            
            
                        Dokumentas (-ai):
                     
                     
                        SG-21022-AG 15/9
                     
                  
                        Kompetencija:
                     
                     
                        Sąjungos (pasidalijamoji)
                     
                  
                        Naudojimasis balsavimo teisėmis:
                     
                     
                        Valstybės narės
                     
                  
                        Pozicija:
                     
                     
                        Pritarti generalinio sekretoriaus rinkimų ir tarnybos sąlygų taisyklių projekto priėmimui. Dėl 5c straipsnio („Kvalifikaciniai kriterijai, kalbos“) Sąjunga pozicijos nepareiškia.
                        Pritarti taisyklių projekto aiškinamųjų pastabų, prireikus pakeistų posėdyje. Tačiau Sąjunga nepareiškia pozicijos dėl dalių, susijusių su taisyklių projekto 5c straipsniu.
                        Pritarti generalinės asamblėjos darbo tvarkos taisyklių 10 ir 22 straipsnių pakeitimų priėmimui ir generalinės asamblėjos darbo tvarkos taisyklių 10 ir 22 straipsnių aiškinamųjų pastabų, susijusių su generalinio sekretoriaus rinkimais ir tarnybos sąlygomis, patvirtinimui. Tačiau Sąjunga nepareiškia pozicijos dėl taisyklių projekto 5c straipsnio.
                     
                  
                        Pastabos:
                     
                     
                        Kitaip nei anksčiau pretendentams į OTIF generalinio sekretoriaus pareigas taikyti kvalifikaciniai kriterijai (visų trijų OTIF darbinių kalbų mokėjimas ir gebėjimas lengvai ir laisvai rengti tekstus viena iš darbinių kalbų), siūlomose taisyklėse aiškiai pabrėžiamas anglų kalbos mokėjimas. Be to, bus reikalaujama mokėti tik dvi OTIF darbines kalbas.
                     
                  
               Darbotvarkės 10 punktas. Generalinės asamblėjos darbo tvarkos taisyklių pakeitimas
            
            
                        Dokumentas (-ai):
                     
                     
                        SG-21024-AG 15/10
                     
                  
                        Kompetencija:
                     
                     
                        Sąjungos (pasidalijamoji ir išimtinė)
                     
                  
                        Naudojimasis balsavimo teisėmis:
                     
                     
                        Sąjunga
                     
                  
                        Pozicija:
                     
                     
                        Pritarti generalinės asamblėjos darbo tvarkos taisyklių 4–7, 10, 22 ir 28 straipsnių pakeitimų priėmimui ir darbo tvarkos taisyklių pakeitimo konsoliduota redakcija, pateikta dokumento SG-21024-AG 15/10 1 priede.
                        Pritarti generalinės asamblėjos darbo tvarkos taisyklių 4–7, 10 ir 22 straipsnių aiškinamųjų pastabų patvirtinimui ir aiškinamųjų pastabų pakeitimo konsoliduota redakcija, pateikta dokumento SG-21024-AG 15/10 2 priede.
                     
                  
                        Pastabos:
                     
                     
                        Kaip nurodyta darbotvarkės 8 punkto c papunktyje ir 9 punkte, generalinė asamblėja spręs dėl pasiūlymų keisti jos darbo tvarkos taisykles. Konsoliduota visų pakeitimų redakcija turėtų būti pateikta svarstyti ir priimti generalinei asamblėjai.
                     
                  
               Darbotvarkės 11 punktas. Biudžeto programa
            
            
                        Dokumentas (-ai):
                     
                     
                        riboto platinimo
                     
                  
                        Kompetencija:
                     
                     
                        valstybės narės
                     
                  
                        Naudojimasis balsavimo teisėmis:
                     
                     
                        valstybės narės
                     
                  
                        Pozicija:
                     
                     
                        nėra
                     
                  
                        Pastabos:
                     
                     
                        Remiantis Susitarimo dėl Sąjungos prisijungimo prie COTIF 4 straipsniu, „Sąjunga nemoka įnašų į OTIF biudžetą ir nedalyvauja priimant sprendimus dėl to biudžeto“.
                     
                  
               Darbotvarkės 12 punktas. Administracinio komiteto veiklos 2018 m. spalio 1 d. – 2021 m. rugsėjo 30 d. laikotarpiu ataskaita
            
            
                        Dokumentas (-ai):
                     
                     
                        riboto platinimo
                     
                  
                        Kompetencija:
                     
                     
                        Sąjungos (pasidalijamoji)
                     
                  
                        Naudojimasis balsavimo teisėmis:
                     
                     
                        valstybės narės
                     
                  
                        Pozicija:
                     
                     
                        nėra
                     
                  
               Darbotvarkės 13 punktas. Administracinio komiteto išrinkimas 2021 m. spalio 1 d. – 2024 m. rugsėjo 30 d. laikotarpiui (sudėtis ir pirmininkas)
            
            
                        Dokumentas (-ai):
                     
                     
                        riboto platinimo
                     
                  
                        Kompetencija:
                     
                     
                        Sąjungos (pasidalijamoji)
                     
                  
                        Naudojimasis balsavimo teisėmis:
                     
                     
                        valstybės narės
                     
                  
                        Pozicija:
                     
                     
                        nėra
                     
                  
               Darbotvarkės 18 punktas. Sprendimų, įgaliojimų, rekomendacijų ir kitų generalinės asamblėjos dokumentų priėmimas (galutinis dokumentas)
            
            
                        Dokumentas (-ai):
                     
                     
                        riboto platinimo
                     
                  
                        Kompetencija:
                     
                     
                        Sąjungos (pasidalijamoji ir išimtinė), nedarant poveikio valstybių narių kompetencijai darbotvarkės 11 punkto atžvilgiu
                     
                  
                        Naudojimasis balsavimo teisėmis:
                     
                     
                        Sąjunga, nedarant poveikio valstybių narių kompetencijai darbotvarkės 11 punkto atžvilgiu
                     
                  
                        Pozicija:
                     
                     
                        nurodyta atitinkamuose darbotvarkės punktuose.